Beqir Çela

Beqir Çela (Karbunarë, 1918 - Mali me Gropa, 10 tetor 1947) ka qenë arsimtar, poet dhe deputet pas Çlirimit. Përktheu nga gjuha angleze autorë të tillë si Carlyle, Arnold, Carroll dhe Durrant. U dënua dhe u pushkatua me grupin e parë të deputetëve. Një shkollë profesionale në Durrës mban sot emrin e tij.

 Biografia 

 Vepra 

 Publicistikë 
Shkroi në të përkohshmen Bota që botohej në Boston dhe në atë të tarikateve islame Njeriu, përdorte pseudonimin Osja i Ri.

 Përkthime 
Përktheu kreun Heroi si Profet: Muhamedi dhe Islamizma nga vëllimi On Heroes, Hero-Worship, and The Heroic in History i Thomas Carlyle, botuar më 1935 në Durrës me parathënie të Ismet Totos. Po atë vit iu botua në Tiranë edhe përkthimi i poemës Sorabi dhe Rustemi i poetit anglez Matthew Arnold në shtypshkronjën "Guthenberg" i pajisur me parathënie nga vetë Çela. Më tej përktheu pjesën e polemikës me të cilën Will Durrant iu përgjigj Clarence Darrow Njeriu dhe maqina. A ësht jeta mekanike, apo “diçka tjetër?”, botuar po në Durrës tek litho-tipografia "Stamless" më 1938 me dy fjalë të përkthenjësit.

Më tej së bashku me Hysejn Çelën përktheu Liza në botën e çudinavet të Lewis Carroll, botuar më 1944 në Tiranë tek Ismail Mal'Osmani me parathënien e përbashkët, ribotuar më 2021.

 Referime 

Kategoria:Lindje 1918
Kategoria:Vdekje 1947
Kategoria:Njerëz nga Myzeqeja
Kategoria:Mësues shqiptarë të shekullit XX
Kategoria:Poetë shqiptarë të shekullit 20
Kategoria:Përkthyes prej anglishtes në shqip
Kategoria:Grupet e deputetëve
Kategoria:Nxënës të Shkollës Profesionale Amerikane